als_Latn dik_Latn sag_Latn
Marrëdhënia mes Chelsea dhe Antonio Conte është në minimumet historike dhe trajneri italian mund të largohet nga pankina e bluve të Londrës.
Pavarësisht zërave të shumtë të merkatos në lidhje me objektivat e londinezëve, të kërkuar nga Conte, si Bonucci dhe Alex Sandro, e ardhmja e vetë trajnerit është në dyshim dhe Chelsea po vlerëson zëvendësuesit potencialë.
Sipas asaj që raporton “Telegraph”, objektivi numër një i bluve të Londrës pas largimit të Contes, është Luis Enrique. Ish-trajneri i Romës, ka lënë pankinën e Barcelonës, duke thënë se do të marrë një vit pushim.
Chelsea është e gatshme të mbulojë me flori trajnerin spanjoll vetëm për ta bindur që të rikthehet menjëherë në detyrë, kësaj here në krye të pankinës së bluve të Londrës, ndonëse qëllimi kryesor i këtyre të fundit është firmosja e rinovimit të kontratës me trajnerin aktual, Antonio Conte.
Në rast se problemet mes trajnerit italian dhe drejtuesve të lartë, nuk do të zgjidheshin, atëherë Chelsea nuk dëshiron të gjendet e papërgatitur, sikurse ndodhi tre vite më parë me Juventus, kur Conte vendosi të lërë pankinën në mes të korrikut.
als_Latn als_Latn als_Latn als_Latn als_Latn